laion/Wikipedia-Exotic huggingface dataset:
সাইক্সের রাতচরা

সাইক্সের রাতচরা (ইংরেজি: Sykes's nightjar বা Sindh nightjar) (বৈজ্ঞানিক নাম:Caprimulgus mahrattensis) হচ্ছে দক্ষিণ এশিয়ার একটি রাতচরা। এই প্রজাতির নামটি কর্নেল উইলিয়াম হেনরি সাইক্স-এর নামকে স্মরণীয় করে, যিনি ভারতে ব্রিটিশ সামরিক দায়িত্ব পালন করেন। এই প্রজাতির পাখিদের শরীরে মেটে ও হালকা খয়েরি রঙের মিশ্রণ রয়েছে। ডানা ও লেজের কিছু কিছু জায়গায় স্পষ্ট সাদা রঙের পালক থাকে। এই প্রজাতির পাখিদের ২১ থেকে ২৩ সেন্টিমিটার দীর্ঘ হতে দেখা যায়। প্রকৃতির সঙ্গে এরা এমনভাবে মিশে থাকে যে সহজে চোখে পড়ে না। "Caprimulgus mahrattensis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Beolens, Bo; Watkins, Michael (২০০৩)। Whose Bird? Men and Women Commemorated in the Common Names of Birds। London: Christopher Helm। পৃষ্ঠা 332–333।  মুহম্মদ আজাদ, আবুল কালাম (০৫ মার্চ ২০১৭)। "পর্যবেক্ষণ, নতুন পাখি পেল বাংলাদেশ"। দৈনিক প্রথম আলো। ঢাকা: মতিউর রহমান।  এখানে তারিখের মান পরীক্ষা করুন: |তারিখ= (সাহায্য)
কিরণ মোরে

কিরণ শঙ্কর মোরে (উচ্চারণ; জন্ম: ৪ সেপ্টেম্বর, ১৯৬২) গুজরাতের বরোদায় জন্মগ্রহণকারী সাবেক ভারতীয় ক্রিকেটার। ১৯৮৪ থেকে ১৯৯৩ সময়কালে ভারত ক্রিকেট দলের অন্যতম সদস্য ছিলেন। দলে মূলতঃ উইকেট-রক্ষকের দায়িত্ব পালন করতেন কিরণ মোরে। এছাড়াও ২০০৬ সালে দিলীপ বেঙ্গসরকারের দায়িত্ব লাভের পূর্বে পর্যন্ত বিসিসিআইয়ের দল নির্বাচকমণ্ডলীর সভাপতির দায়িত্ব ছিলেন তিনি। ঘরোয়া প্রথম-শ্রেণীর ভারতীয় ক্রিকেটে বড়োদরা দলের প্রতিনিধিত্ব করতেন। উইকেট-রক্ষণের দায়িত্ব পালনের পাশাপাশি ডানহাতে ব্যাটিং ও ডানহাতে লেগ স্পিন বোলিংয়ে পারদর্শী ছিলেন। ১৯৭০-এর দশকের শেষার্ধ্বে ভারতের অনূর্ধ্ব-১৯ দলের পক্ষে খেলেন। ১৯৮২ সালে বোম্বেতে অনুষ্ঠিত টাইমস শিল্ডে টাটা স্পোর্টস ক্লাব ও নর্থ ল্যাঙ্কাশায়ার লীগে ব্যারোর পক্ষে খেলেন। ১৯৮২-৮৩ মৌসুমে নিয়মিত উইকেট-রক্ষক সৈয়দ কিরমানীকে সহায়তাকল্পে ওয়েস্ট ইন্ডিজ সফরে যান। কিন্তু কোন টেস্টে অংশগ্রহণ করার সুযোগ হয়নি তার। ১৯৮৫-৮৬ মৌসুমে অস্ট্রেলিয়া সফরে যান। বিশ্ব সিরিজ কাপের প্রথমদিককার খেলায় কিরমানী আঘাত পেলেও দৃশ্যতঃ খেলোয়াড়ী জীবন শেষ হয়ে যায়। ফলে প্রতিযোগিতার বাদ-বাকি খেলাগুলোয় অংশ নেন কিরণ মোরে। এরপর থেকে ১৯৯৩ সাল পর্যন্ত মোরে টেস্ট ক্রিকেটে ভারতের প্রথম পছন্দের উইকেট-রক্ষক ছিলেন। তবে একদিনের আন্তর্জাতিকে তাকে প্রায়শঃই ভালোমানের ব্যাটসম্যানদের কারণে স্থানচ্যুত হতে হয়েছে। ১৯৮৬ সালে ইংল্যান্ডের বিপক্ষে প্রথম টেস্ট সিরিজে অংশগ্রহণ করেন। তিন টেস্টের ঐ সিরিজে তিনি সর্বমোট ১৬ ক্যাচ নিয়ে ইংল্যান্ডের বিপক্ষে ভারতীয় রেকর্ড গড়ার পাশাপাশি ব্যাটিং গড়ে দ্বিতীয় স্থানে অবস্থান করেন। ছোটখাটো গড়নের অধিকারী মোরে ব্যস্ত ব্যাটসম্যান হিসেবে পরিচিতি পেয়েছেন। প্রতিষ্ঠিত ব্যাটসম্যানেরা ব্যর্থ হলে তিনি প্রায়শঃই দলকে গুরুত্বপূর্ণ ইনিংস উপহার দিতেন। ১৯৮৮-৮৯ মৌসুমে স্বাগতিক ওয়েস্ট ইন্ডিজের বিপক্ষে ৫০ রান তোলেন। এসময় ভারত দলের সংগ্রহ ৬৬/৩ ছিল। করাচীতে পাকিস্তানের বিপক্ষে ফলো-অনে থাকা অবস্থায় তার সেরা ইনিংসটি উপহার দেন। মাদ্রাজ টেস্টে ছয় ব্যাটসম্যান তার হাতে স্ট্যাম্পিং হন। তন্মধ্যে পাঁচটি করেন দ্বিতীয় ইনিংসে। উভয়ক্ষেত্রেই তার এ কৃতিত্ব অদ্যাবধি টেস্ট রেকর্ড হিসেবে টিকে রয়েছে। ১৯৮৯-৯০ মৌসুমে মোহাম্মদ আজহারউদ্দীনের নেতৃত্বাধীন ভারত দলের সদস্যরূপে নিউজিল্যান্ড সফরে যান। ঐ দলে তিনি সহ-অধিনায়ক মনোনীত হন। নেপয়ারে অনুষ্ঠিত সিরিজের দ্বিতীয় টেস্টে ব্যক্তিগত সর্বোচ্চসহ ৭৩ রান তোলেন। কিন্তু ঐ বছরের শেষদিকে ইংল্যান্ড সফরে রবি শাস্ত্রীর কাছে সহ-অধিনায়কত্ব হারান। লর্ডসে উদ্বোধনী ইংরেজ ব্যাটসম্যানকে গ্রাহাম গুচকে ৩৬ রানে ক্যাচ ফেলে দেয়ার খেসারত গুণতে হয় ভারত দলকে। পরবর্তীতে গুচ ৩৩৩ রান তুলেছিলেন। ১৯৯২ সালের ক্রিকেট বিশ্বকাপে ছোটখাটো বিতর্কময় পরিবেশ সৃষ্টি করেন। তিনি ক্রমাগত জাভেদ মিয়াঁদাদের বিপক্ষে আউটের আবেদন জানাতে থাকেন। ১৯৯৪ সালের শুরুতে বরোদার সতীর্থ নয়ন মোঙ্গিয়ার কাছে জাতীয় দলের সদস্যতা থেকে স্থানচ্যুত হন। নিজ রাজ্য দলে মূখ্যতঃ ব্যাটসম্যান হিসেবে খেললেও সুযোগ পেলেই উভয় দায়িত্বেই তাকে দেখা যেতো। এছাড়াও ১৯৯৮ সাল পর্যন্ত বরোদার অধিনায়কত্ব করেন। ১৯৯৭ সালে কিরণ মোরে আলেম্বিক ক্রিকেট একাডেমি প্রতিষ্ঠা করেন। Interview with More The 'frog incident' সৈয়দ কিরমানী দিলীপ বেঙ্গসরকার ১৯৯২ ক্রিকেট বিশ্বকাপ দলসমূহ ইএসপিএনক্রিকইনফোতে কিরণ মোরে (ইংরেজি) ক্রিকেটআর্কাইভে কিরণ মোরে (সদস্যতা প্রয়োজনীয়) (ইংরেজি)
রাজামুন্দ্রি

রাজামুন্দ্রি (যা সরকারিভাবে রাজমহেন্দ্রবরম নামেও পরিচিত) হল ভারতের অন্ধ্রপ্রদেশের অন্যতম প্রধান শহর। শহরটি রাজ্যের পূর্ব গোদাবরী জেলায় গোদাবরী নদীর তীরে অবস্থিত। জেলখানা সড়ক, রাজামুন্দ্রি রাজামুন্দ্রি রেলওয়ে স্টেশন রাজামুন্দ্রিতে গোদাবরী নদীর উপর নির্মিত দ্বিতল সেতু (সড়ক ও রেল) রাজামুন্দ্রি বিমান বন্দর গোদাবরী নদীর উপর নির্মিত ধলেশ্বরাম বাঁধ ইসকন মন্দির গোদাবরী সেতু "Municipalities, Municipal Corporations & UDAs" (পিডিএফ)। Directorate of Town and Country Planning। Government of Andhra Pradesh। ৮ আগস্ট ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২৩ জুন ২০১৬।  "Agglomerations and Cities"। citypopulation.de।  "Krishna District Mandals" (PDF)। Census of India। পৃষ্ঠা 365–366, 409। সংগ্রহের তারিখ ২১ জানুয়ারি ২০১৫।  "Andhra Pradesh (India): Districts, Cities, Towns and Outgrowth Wards - Population Statistics in Maps and Charts"।  Bhandari, R.R.। "Bridges: The Spectacular Feat of Indian Engineering" (পিডিএফ)। Indian Railway Service of Mechanical Engineers। National Informatics Centre। পৃষ্ঠা 11–12। ৫ ২ মার্চ ০১৬ তারিখে মূল (PDF) থেকে আর্কাইভ করা। সংগ্রহের তারিখ 26 June 2015।  এখানে তারিখের মান পরীক্ষা করুন: |আর্কাইভের-তারিখ= (সাহায্য)
মুনি (তামিল চলচ্চিত্র)

মুনি ২০০৭ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। চলচ্চিত্রটি পরিচালনা করেছেন অভিনেতা রাঘব লরেন্স। ভৌতিক এ ছবিটি ভারত ও ভারতের বাইরে ১৫ কোটি রূপি আয় করে। ২০০৭ সালের ৯ মার্চ তামিল ও একই সাথে অনুদিত তেলুগু ভাষায় ছবিটি মুক্তি পায়। পরবর্তীতে এ ছবির আরো দু'টি ধারাবাহিক তৈরি হয়। মুনি ২: কাঞ্চনা (কাঞ্চনা নামে পরিচিত) ২০১১ সালের ১৫ জুলাই এবং মুনি ৩: গঙ্গা (কাঞ্চনা ২ নামে পরিচিত) ২০১৫ সালের ১৬ এপ্রিল মুক্তি পায়। রাঘব লরেন্স (গণেশ চরিত্রে অভিনয় করেন) রাজকিরণ (মুনি'র চরিত্রে অভিনয় করেন) বেদিকা কুমার (প্রিয়া গণেশের চরিত্রে অভিনয় করেন) ভিনু চক্রবর্তী (গণেশের বাবার চরিত্রে অভিনয় করেন) Kovai Sarala (গণেশের মায়ের ভূমিকায় অভিনয় করেন) রাহুল দেব (মাস্তান ভাই; একজন খুনির ভূমিকায় অভিনয় করেন) Delhi Ganesh (প্রিয়া গণেশের বাবার চরিত্রে অভিনয় করেন) মীরা কৃষ্ণ (প্রিয়া গণেশের মায়ের চরিত্রে অভিনয় করেন) Muni completes talkie part: www.indiaglitz.com (প্রকাশিতঃ ২৮ ডিসেম্বর, ২০০৬) Muni Movie Review - Three cheers to Saran and Larencce : www.indiaglitz.com (প্রকাশিতঃ ০৯ মার্চ, ২০০৭) Muni (2007)- Full Cast & Crew: www.imdb.com (সংগৃহীতঃ ১২ ফেব্রুয়ারি, ২০১৭) ইন্টারনেট মুভি ডেটাবেজে মুনি (ইংরেজি)
মুক্তির কথা

মুক্তির কথা তারেক মাসুদ ও ক্যাথরিন মাসুদ পরিচালিত ১৯৯৯ সালের বাংলাদেশী নাট্য চলচ্চিত্র। চলচ্চিত্রটিতে ১৯৭১ সালে বাংলদেশের স্বাধীনতা যুদ্ধ চলাকালীন মানুষের সংগ্রামের কাহিনি বিবৃত হয়েছে। ছবিটিতে সাধারণ জনগণ কীভাবে গণহত্যা, ধর্ষণ ও বর্বরতার শিকার হয়েছে তার উল্লেখ রয়েছে। প্রত্যন্ত অঞ্চলে এখনো মানুষ তেমনি সংগ্রামের মধ্য দিয়ে জীবন অতিবাহিত করছে। চলচ্চিত্রের কিছু ফুটেজ মার্কিন চলচ্চিত্র নির্মাতা লেয়ার লেভিন-এর থেকে নেয়া হয়েছে। ১৯৯৬ সাল থেকে ১৯৯৯ সাল পর্যন্ত একদল তরুণ তরুণী প্রত্যন্ত গ্রামাঞ্চলে ঘুরে ঘুরে বাংলাদেশের স্বাধীনতা যুদ্ধের প্রামাণ্যচিত্র মুক্তির গান দেখাতে শুরু করেন। প্রদর্শনী শেষে গ্রামবাসীরা প্রজেকশনিস্ট দলের কাছে তাদের নিজস্ব অভিজ্ঞতা আর অভিযোগের কথা বলতে শুরু করেন। কখনও কখনও প্রদর্শনী হয়ে উঠে মুক্তিযুদ্ধের লোকগানের আসর। শহরের তরুণ প্রজেকশনিস্ট দল উপলব্ধি করে গ্রামের মানুষের কাছে মুক্তিযুদ্ধের চেতনার কথা পৌঁছাতে এসে তাদের কাছ থেকেই মুক্তিযুদ্ধের বৃহত্তর ইতিহাস জানতে পেরেছে। ২০১২ সালের ২৫ মার্চ লেজার ভিশন থেকে মুক্তির কথা চলচ্চিত্রের ডিভিডি মুক্তি পায়। এটিকে বাংলাদেশের প্রথম ডিভিডি বলে উল্লেখ করা হয়। "Muktir Kotha"। tarequemasud.org। সংগ্রহের তারিখ ১১ ফেব্রুয়ারি ২০১৭।  "Words of Freedom"। University of Bridgeport। ৫ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৭।  "Muktir Kotha"। ektaonline.org। সংগ্রহের তারিখ ১১ ফেব্রুয়ারি ২০১৭।  "DVDs of "Muktir Gaan" and "Muktir Kotha" launched"। The Daily Star। ২০১২-০৩-২৭। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৭।  "Muktir Gaan and Muktir Kotha released in DVDs"। news.priyo.com। ২০১২-০৩-২৭। ২০১৩-১২-০৫ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৭।  ইন্টারনেট মুভি ডেটাবেজে মুক্তির কথা (ইংরেজি)
পুষ্পেন্দ্র কুমার গর্গ

ক্যাপ্টেন পুষ্পেন্দ্র কুমার গর্গ (জন্ম: ২২ নভেম্বর, ১৯৬৩) একজন ভারতীয় ক্রীড়াবিদ যিনি পোতচালনার সঙ্গে যুক্ত। উনি উত্তর প্রদেশের আলিগড় জেলার (অধুনা হাথরস জেলা) সাসনিতে জন্মগ্রহণ করেন। সৈনিক স্কুল, লখনউ এবং ন্যাশনাল ডিফেন্স এয়কাডেমি থেকে পাশ করবার পর উনি ভারতীয় নৌবাহিনীতে যোগদান করেন। Garg, Chitra (২০১০)। Indian champions : profiles of famous Indian sportspersons। Delhi: Rajpal & Sons। পৃষ্ঠা 365–366। আইএসবিএন 9788170288527।  |সংগ্রহের-তারিখ= এর |ইউআরএল= প্রয়োজন (সাহায্য)
ইডিটিএ

ইডিটিএ বা ইথিলিনডাইএমিনোটেট্রাএসেডিক অ্যাসিড, হলো এক ধরনের রাসায়নিক পদার্থ, যা শিল্প এবং চিকিৎসা ক্ষেত্রে ব্যবহৃত হয়। ইডিটিএ বর্ণহীন, পানিতে দ্রবণীয় ও কঠিন এমিনোপলিকার্বক্সিলিক এসিড। এর অনুবন্ধী ক্ষার হলো ইথিলিনডাইএমিনোটেট্রাএসিটেট। লাইমসকেল দ্রবীভুত করতে ব্যাপক ভাবে এর ব্যবহার করা হয়। এর ব্যবহার বৃদ্ধির কারণ হলো এর একটি হেক্সাডেনটেট (ষষ্ঠ দন্তক) লিগ্যান্ড ও কিলেটিং এজেন্ট আছে। যেমনঃ ধাতব আয়ন যথা, Ca2+ ও Fe3+ কে অন্য আয়নের কাছ থেকে আলাদা করে রাখতে পারে। জলে মোট খরচের পরিমাণ ইডিটিএ দিয়ে ট্রাইটেশন করে করা যায়। [Fe(H2O)6]3+ + H4EDTA ⇌ [Fe(EDTA)]− + 6 H2O + 4 H+ (Keq = 1025.1) The MEROPS online database for peptidases and their inhibitors: EDTA[স্থায়ীভাবে অকার্যকর সংযোগ] Lanigan RS; Yamarik TA (২০০২)। "Final report on the safety assessment of EDTA, calcium disodium EDTA, diammonium EDTA, dipotassium EDTA, disodium EDTA, TEA-EDTA, tetrasodium EDTA, tripotassium EDTA, trisodium EDTA, HEDTA, and trisodium HEDTA"। Int. J. Toxicol.। 21 Suppl 2 (5): 95–142। ডিওআই:10.1080/10915810290096522। পিএমআইডি 12396676।  EDTA: Molecule of the Month EDTA Determination of Total Water Hardness EDTA: the chelating agent under environmental scrutiny, Química Nova, Nov–Dec 2003 (text version) EDTA: the chelating agent under environmental scrutiny, Química Nova, Nov–Dec 2003 (PDF version)
পুরানো নৌনী সেতু

পুরানো নৌনী সেতু হল ভারতের অন্যতম পুরানো ও দীর্ঘতম সেতু গুলির মধ্যে একটি। এই সেতু উত্তর প্রদেশ রাজ্যের এলাহাবাদ শহরের প্রান্তে অবস্থিত। সেতুটি এলাহাবাদ এর কেন্দ্রস্থলের সঙ্গে এলাহাবাদের উপকন্ঠীয় শহর নৌনীকে যুক্ত করেছে। এই সেতু একই সঙ্গে রেলপথ ও সড়কপথ দ্বারা নৌনী ও এলাহাবাদেক যুক্ত করেছে। নদীটি এলাহাবাদ রেল স্টেশনের সঙ্গে নৌনী জংশন রেলওয়ে স্টেশনকে যুক্ত করে। এটি পুরানো যমুনা সেতু নামেও পরিচিত।এই দ্বিতল বিশিষ্ট সেতুর উপরের ডেকে রেল চলাচল করে এবং নিচের ডেকে সড়ক পথ চালু হয় ১৯২৭ সালে। দৈর্ঘ্য: ১,০০৬ মিটার (৩,৩০১ ফু) সম্পূর্ণ হয়: ১৮৬৫ সালে। অতিক্রম: যমুনা নদী অবস্থান: এলাহাবাদ ডিজাইন: ট্রাস্ট ব্রিজ , দ্বিতল সেতু নতুন যমুনা সেতু "old mains bridge"। সংগ্রহের তারিখ ১২-০২-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) http://wikimapia.org/8292028/Old-Naini-Bridge "সংরক্ষণাগারভুক্ত অনুলিপি"। ১৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৭।
নতুন যমুনা সেতু

নতুন যমুনা সেতু হলো ভারতের উত্তর প্রদেশের এলাহাবাদ শহরে অবস্থিত একটি কেবল স্টেট সেতু। এই সেতুটি যমুনা নদীর উত্তর ও দক্ষিণ পারকে যুক্ত করেছে। সেতুটির মোট দৈর্ঘ্য ১৫১০ মিটার। এলাহাবাদ ও নৌনী শহর এই সেতুর দ্বারা যুক্ত। সেতুটি নির্মাণ করা হয়েছিল পুরানো নৌনী সেতুতে যান চলাচল কমাতে। সেতুটি যমুনা নদীর উপর নির্মাণ করা হয়েছে। এই সেতুর নির্মাণ শুরু হয় ২০০০ সালে এবং এর নির্মাণ শেষ হয় ২০০৪ সালে। সেতুটির দৈর্ঘ্য ১৫১০ মিটার দীর্ঘ। এই সেতুর দীর্ঘতম স্প্যানের দৈর্ঘ্য ২৬০ মিটার। দৈর্ঘ্য: ১,৫১০ মিটার (৪,৯৫০ ফু) অতিক্রম: যমুনা নদী লেন: ৬টি ডিজাইন: কেবল স্টেট ব্রিজ "New Yamuna Bridge, Allahabad – Attraction View"। [স্থায়ীভাবে অকার্যকর সংযোগ] দয়ারত্নম, পি.; ইন্ডিয়ান ইনস্টিটিউট অব ব্রিজ ইঞ্জিনিয়ার্স (২০০০)। International Conference on Suspension, Cable Supported, and Cable Stayed Bridges: November 19-21, 1999, Hyderabad। ইউনিভার্সিটিজ প্রেস (ভারত) লিমিটেড। পৃষ্ঠা ২০৪। আইএসবিএন 9788173712715। সংগ্রহের তারিখ ২৪ জুন ২০১৫।  "India's 15 most amazing bridges - Rediff.com Business"। রেডিফ। সংগ্রহের তারিখ ২৪ জুন ২০১৫।  http://www.jica.go.jp/english/our_work/evaluation/oda_loan/post/2007/pdf/project30_full.pdf
ইরফান সাজ্জাদ

ইরফান সাজ্জাদ (জন্ম ৫ জানুয়ারী ১৯৮৯) একজন বাংলাদেশী মডেল এবং চলচ্চিত্র অভিনেতা। তিনি ২০১৩ সালে বাংলাদেশে প্রথমবারের মত আয়োজিত পুরুষদের জন্য রিয়েলিটি-শো ইমামী ফেয়ার এন্ড হ্যান্ডসাম- চ্যানেল আই হ্যান্ডসাম দ্য আলটিমেট ম্যান প্রতিযোগিতায় প্রথম স্থান অর্জন করেন। ইরফান সাজ্জাদ ২০১৩ ইমামী ফেয়ার এন্ড হ্যান্ডসাম-চ্যানেল আই হ্যান্ডসাম দ্য আলটিমেট ম্যান প্রতিযোগিতায় বিজয়ী হওয়ার পর চলচ্চিত্র ও টিভি মিডিয়াতে তাঁর যাত্রা শুরু করেন। প্রতিযোগীতায় চ্যাম্পিয়ন হওয়ার পরে মাবরুর রশিদ বান্নাহ পরিচালিত টেলিফিল্ম ভালোবাসার গল্পের শেষাংশতে অভিনয়ের মাধ্যমে টিভি নাটকে প্রথম অভিনয় শুরু। তিনি আরো অনেক টেলিভিশন নাটক, ধারাবাহিকে অভিনয় করেছেন। মুশফিকুর রহমান গুলজার পরিচালিত মন জানে না মনের ঠিকানা চলচ্চিত্রে অভিনয়ের মাধ্যমে চলচ্চিত্রে যাত্রা শুরু করেন ইরফান সাজ্জাদ। তাঁর অভিনীত সর্বশেষ চলচ্চিত্র ভালোবাসা এমনই হয়, যেটি মুক্তি পায় ২৭ জানুয়ারী,২০১৭তে। এই চলচ্চিত্রে তাঁর বিপরীতে জুটি বেঁধেছেন বিদ্যা সিনহা সাহা মীম এবং চলচ্চিত্রটি পরিচালনা করেছেন আরেক অভিনেত্রী তানিয়া আহমেদ। আমি ভালোবাসি তোকে বিয়িং ওম্যান ভারপ্রাপ্ত বয়ফ্রেন্ড ভাঙনের পর ভয় করোনা বিদেশী বউ বিয়ে করলেই সব ঠিক কলোনী লাভার চারুলতার নিখোঁজ সংবাদ চাটগাঁইয়া গোলমাল চাটগাঁইয়া হেডম চাটগাঁইয়ারা ঢাকায় চিটাইংগা ফুয়া সিলেটি ফুঁড়ি ডেরিং ওয়াইফ ফিয়ারিং হাসব্যান্ড একবার পুজোয় একটু পর লাইভ এ আসছি ইংলিশ রানা এক্স যখন হাসব্যান্ড ঘুমহীন রাতের গল্প ঘূর্ণি গুড নাইট কি করে তোকে বলবো লাভ অ্যান্ড ওয়্যার মহিলা সুবলেট আবশ্যক মন পড়াই মনের মতো নামহীন সম্পর্ক নায়ক নীলা দেখেছিলো নতুন ঠিকানায় ওয়ান ওয়ে অনলি বউ ইস রিয়েল Poriname Tumi Prem Korite Icchuk প্রেম প্রেম খেলা Rocky Bhai Rupkothar Patshala Seasonal Chor Shada Kagoje Shajano Onubhuti Shesh Bikeler Meye Shesher Age Shokal Bikal Ratri Social Media Syndrome Sweet Sixteen Tabiz Kora Premik Takar Machine Tomake Tomar Kacha Kachi Unmarried শাওন, রাশেদ (এপ্রিল ১৩, ২০১৩)। "প্রথম 'হ্যান্ডসাম দ্য আলটিমেট ম্যান' ইরফান সাজ্জাদ"। সংগ্রহের তারিখ ফেব্রুয়ারি ১২, ২০১৭। [স্থায়ীভাবে অকার্যকর সংযোগ] "সেলফি তোলা আসলেই কঠিনঃ ইরফান সাজ্জাদ"। অক্টোবর ০৬, ২০১৬। ১৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১২, ২০১৭।  এখানে তারিখের মান পরীক্ষা করুন: |তারিখ= (সাহায্য) "মিমের 'ভালোবাসা এমনই হয়'"। জানুয়ারী ১২, ২০১৭। সংগ্রহের তারিখ ফেব্রুয়ারি ১২, ২০১৭।  "২৭ জানুয়ারি 'ভালোবাসা এমনই হয়'"। ডিসেম্বর ১৯, ২০১৬। সংগ্রহের তারিখ ফেব্রুয়ারি ১২, ২০১৭।  "মুক্তি পাচ্ছে ভালোবাসা এমনই হয়"। ডিসেম্বর ২০, ২০১৬। সংগ্রহের তারিখ ফেব্রুয়ারি ১২, ২০১৭।  বাংলা মুভি ডেটাবেজ ইন্টারনেট মুভি ডেটাবেজে ইরফান সাজ্জাদ (ইংরেজি)
রামধন তর্কবাগীশ

রামধন তর্কবাগীশ ছিলেন ঊনবিংশ শতকের প্রথমার্ধের একজন বাঙালি পুরাণ কথক এবং সংস্কৃত পদাবলীকার। বাংলায় কথকতার যে লৌকিক পদ্ধতি, তার প্রধান উদ্ভাবক ছিলেন তিনি৷ রামধনের কনিষ্ঠ পুত্র শ্রীশচন্দ্র বিদ্যারত্ন ঈশ্বরচন্দ্র বিদ্যাসাগরের সহযোগিতায় প্রথম বিধবা বিবাহ করেছিলেন। রামধন ছিলেন অধুনা পশ্চিমবঙ্গের উত্তর চব্বিশ পরগনা জেলার গোবরডাঙা-খাঁটুরা-ইছাপুর ( প্রাচীন কুশদ্বীপ বা কুশদহ পরগনা) অঞ্চলের সংস্কৃত পণ্ডিতসমাজের একজন প্রসিদ্ধ ব্রাহ্মণ পণ্ডিত। হিন্দু পৌরাণিক কাহিনীর কথকতাকে তিনি জীবিকা হিসাবে গ্রহণ করেন। তার দুই পুত্র: গণেশচন্দ্র ও শ্রীশচন্দ্র। কনিষ্ঠ শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং প্রথম বিধবা বিবাহ করে ঈশ্বরচন্দ্র বিদ্যাসাগরের প্রচেষ্টায় প্রবর্তিত বিধবা বিবাহ আইন সামাজিক ক্ষেত্রে প্রচলন করেন। শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। ঊনবিংশ শতকের বিখ্যাত নাট্যকার দীনবন্ধু মিত্র রামধন তর্কবাগীশকে স্মরণ করে লিখেছিলেন: এই স্থানে রাম ধন কথক রতন কলকণ্ঠ কলে কল করিত কলন। সুললিত পদাবলী বিরচিত তাঁর, সকল কথক সুরে করিছে বিহার।। খাঁটুরা অঞ্চলে রামধনের কথকতার পাণ্ডিত্য মাধুর্য সুললিত ভঙ্গি সম্বন্ধে অনেক কাহিনী প্রচলিত আছে। শোনা যায়, একবার ভট্টপল্লীতে ( এখনকার ভাটপাড়া) রামধন সাধারণ মানুষদের দিকে লক্ষ্য রেখে সহজভাষায় পুরাণ ব্যাখ্যা করছিলেন; পাঠশেষে সেখানকার পণ্ডিতরা তার পাণ্ডিত্য নিয়ে বিদ্রূপ করে। ক্ষুব্ধ রামধন পণ্ডিতদের মনোভাব বুঝতে পেরে পরদিন থেকে পুরো একপক্ষকাল কথকতার আসরে অনর্গল সংস্কৃতে কথা বলেন; পণ্ডিতেরা বিস্মিত হয়ে তাদের মন্তব্যের জন্য দুঃখপ্রকাশ করেন। কথকতাবৃত্তি থেকে রামধন প্রচুর অর্থ উপার্জন করেন। তিনি সহজভাষায় কিছু উৎকৃষ্ট মানের পদাবলীও রচনা করেছেন: কেশব কৃপানিধান। করুনাবলোকয় কুরু করুনাং ময়ি দীনহীন জনে। তব পদ ভজন যজন যাজন পূজন বন্দন মননবিহীনে।। পীত বসন বনচারী। সুললিত নটবর রাস- বিহারী। রমণীমথকৃত মুরলী কূজিত গোপিত গোপীসত প্রেম বিতারি।। রামধনের ভ্রাতুষ্পুত্র ধরনীধর কথক, পরিবারের এই কথকতার উত্তরাধিকার আজীবন যোগ্যতার সাথে বহন করেছিলেন; পুরাণপাঠে ও পদাবলী সঙ্গীতে তিনি রামধনের রচিত পদাবলীই ব্যবহার করতেন। শোনা যায়, বর্ধমান রাজবাড়িতে তিনি বছরে পাঁচ হাজার টাকা পেতেন। কথকতা ব্যবসায়ে তিনি এত অর্থ উপার্জন করেছিলেন যে, প্রচুর ব্যয় ও দান করেও মৃত্যুকালে তিনি লক্ষাধিক টাকা রেখে গিয়েছিলেন। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১০-২১২
সম্প্রচার

সম্প্রচার হল অডিও এবং/অথবা ভিডিও বিষয় অথবা ভিডিও বিষয় অথবা অন্য বার্তাসমূহ গণ যোগাযোগ মাধ্যসমূহের দ্বারা পাঠকগনের মধ্যে ছড়িয়ে দেওয়া ,কিন্তু এক জন এক থেকে একাধিক ভাবে তড়িৎচুম্বকীয়ও বর্ণালি ব্যবহার করেন । AM রেডিওর মাধমে সম্প্রচার শুরু হয়। যেটা ১৯২০ সালের দিকে জনপ্রিয় ব্যবহার ছিল ভেকিউমটিওবের মাধ্যমে প্রেরক এবং প্রাপকের কাছে বিতৃত করা। এটির পূর্বে সকল যান্ত্রিক যোগাযোগে বার্তা একক প্রাপকের উদ্দেশ্যে (রেডিও,টেলিফোন,টেলিগ্রাফ)এক থেকে একমুখী ছিল। সম্প্রচার বিষয়টা এসেছিল কৃষি ক্ষেত্রের মাঠে বীজ বপণের ধারণা থেকে; হয়ত KDAK এর পরিচালক Franko Corad নয়ত RCA এর ইতিহাসবেত্তা Grorge Clark ১৯২০ সালের দিকে এই নতুন কাজ "এক থেকে অনেক" যোগাযোগের পার্থক্য করেন। একটি একক বেতার স্টেশন প্রেরণ করে একাধিক শ্রোতার কাছে। বায়ু সম্প্রচারের মাধ্যমে সাধারণত রেডিও এবং টেলিভিশন যুক্ত আছে। সম্প্রতি বছরগুলোতে রেডিও এবং টেলিভিশন উভয়তেই সম্প্রচার তার (ক্যাবল টেলিভিশন) দ্বারা বিতরণ শুরু হয়ে গেছে। গ্রহণকৃত দলগুলো অন্তর্ভুক্ত হতে পারে সাধারণ জনগণ অথবা অপেক্ষাকৃত ছোট উপসেট হিসেবে। উল্লেখযোগ্য বিষয় হল যে, যে কেউ প্রযুক্তি এবং উপকরণ (যেমন রেডিও অথবা টেলিভিশন সেট ) সঠিকভাবে পেলে সংকেত পেতে পারে। সম্প্রচারের ক্ষেত্রে পরিচালিত সেবা মধ্যে অন্তর্ভুক্ত আছে পাবলিক রেডিও ,সামাজিক রেডিও এবং পাবলিক টেলিভিশন এবং ব্যক্তিগত ব্যবসায়িক রেডিও এবং ব্যবসায়িক টেলিভিশন। মার্কিন যুক্তরাষ্ট্রের নিয়মাবলী অনুসারে শিরোনাম ৪৭,অংশ ৯৭ এ সংজ্ঞায়িত আছে যে, “সম্প্রচার” সাধারণত সংবহনের উদ্দেশ্য হল সরাসরি অথবা রিলে করে জনসাধারণের কাছে পৌছানো। সংজ্ঞানুসারে সকল ব্যক্তিগত বা দ্বিপদ টেলিযোগাযোগই সম্প্রচার যোগ্য নয়। এই মোডে নেটওয়ার্কের যেকোনো একটি নোড(যেমন:কম্পিউটা,মোবাইল) থেকে ডেটা প্রেরণ করলে তা নেটওয়ার্কের অধীনস্থ সকল নোড গ্রহণ করবে।
করতল কমল কমল দল নয়ন

করতল কমল কমল দল নয়ন শ্রীমন্ত শঙ্করদেব কর্তৃক রচিত একটি জনপ্রিয় ভক্তিমূলক কবিতাগুলোর একটি। শঙ্কর দেব তাঁর শিক্ষা জীবনের শুরুতেই এই কবিতাটি রচনা করে সবাইকে অভিভূত করেন। তিনি মাত্র ১২ বৎসর বয়সে এই কবিতাটি লিখেছিলেন। শ্রী মাধব কন্দলীর বিদ্যালয়ে, স্বরচিহ্নের শিক্ষা লাভ করারো পূর্বেই তিনি এই কবিতা রচনা করেছিলেন। সেই জন্যে এই কবিতাই স্বরচিহ্নের প্রয়োগ নেই। করতল কমল কমল দল নয়ন। ভব দব দহন গহন-বন শয়ন ॥ নপর নপর পর সতরত গময়। সভয় মভয় ভয় মমহর সততয়॥ খরতর বর শর হত দশ বদন। খগচর নগধর ফনধর শয়ন॥ জগদঘ মপহর ভব ভয় তরণ। পর পদ লয় কর কমলজ নয়ন॥ "The Master's first masterpiece"। atributetosankaradeva.org। 4/16/2008। সংগ্রহের তারিখ January 13, 2013।  এখানে তারিখের মান পরীক্ষা করুন: |তারিখ= (সাহায্য) "Sankardeva At the tol"। atributetosankaradeva.org। ডিসেম্বর ২৪, ২০০৮। সংগ্রহের তারিখ জানুয়ারি ১২, ২০১৩।  "বৰআতা"। xobdo.org। xobdo.org। ১০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ১৩, ২০১৩।  "Barpeta Satra site"। barpetasatra.org। সংগ্রহের তারিখ ১৫ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কবিতাটির ইংরেজি অনুবাদ
পাচায়াপ্পা'স কলেজ

পাচায়াপ্পা'স কলেজ চেন্নাইয়ে অবস্থিত দক্ষিণ ভারতীয় রাজ্য তামিলনাড়ুর একটি অন্যতম প্রাচীন শিক্ষা প্রতিষ্ঠান। এটি দক্ষিণ ভারতের প্রথম হিন্দু শিক্ষা প্রতিষ্ঠান যা ব্রিটিশদের দ্বারা প্রতিষ্ঠিত হয়নি। ১৮৮৯ সালে এটি কলেজে রুপান্তরিত হয়। ১৯৪৭ সাল পর্যন্ত এতে শুধু হিন্দু ছাত্ররাই ভর্তি হতে পারতেন। "PROFILE OF PACHAIYAPPA'S COLLEGE, CHENNAI - pachaiyappaschennai.net (সংগৃহীতঃ ১২ ফেব্রুয়ারি, ২০১৭)"। ২৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৭।  "সংরক্ষণাগারভুক্ত অনুলিপি"। ৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৭।
কৃষ ৩

কৃষ ৩ ২০১৩ সালে মুক্তিপ্রাপ্ত বলিউডের সুপারহিরো বিজ্ঞান কল্পকাহিনী চলচ্চিত্র। ছবিটি প্রযোজনা ও পরিচালনা করেছেন রাকেশ রোশান। এটি কোই... মিল গয়া (২০০৩) ও কৃষ (২০০৬) এর পর কৃষ চলচ্চিত্র ধারাবাহিকে তৃতীয় চলচ্চিত্র। এই ছবিতে প্রধান চরিত্রে অভিনয় করেছেন হৃতিক রোশন, প্রিয়াঙ্কা চোপড়া, কঙ্গনা রানাওয়াত, বিবেক ওবেরয়। কৃষ এবং তার বিজ্ঞানী পিতাকে কাল নামের এক দুষ্ট লোক এবং নির্মম কায়ার মিউট্যান্স দলের হাত থেকে বিশ্বকে এবং তাদের পরিবারকে বাঁচাতে লড়তে হবে। হৃতিক রোশন - কৃষ এবং রোহিত প্রিয়াঙ্কা চোপড়া - প্রিয়া কঙ্গনা রানাওয়াত - কায়া বিবেক ওবেরয় - কাল "Krrish 3 now to release on November 1"। The Times of India। ৩০ সেপ্টেম্বর ২০১৩। সংগ্রহের তারিখ ১৪ ফেব্রুয়ারি ২০১৭।  "KRRISH 3 | British Board of Film Classification"। Bbfc.co.uk। সংগ্রহের তারিখ ১৪ ফেব্রুয়ারি ২০১৭।  "Krrish 3"। Box Office India। ২০১৫-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৭-০২-১৪।  "Hrithik: I wanted to play the villain in Krrish 3"। Rediff। সংগ্রহের তারিখ ১৪ ফেব্রুয়ারি ২০১৭।  Meena Iyer (২৪ এপ্রিল ২০১১)। "Get ready for 27 movie sequels"। The Times of India। ২৩ মে ২০১২ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৭।  দাপ্তরিক ওয়েবসাইট ওয়েব্যাক মেশিনে আর্কাইভকৃত ১৭ নভেম্বর ২০১৭ তারিখে ইন্টারনেট মুভি ডেটাবেজে কৃষ ৩ (ইংরেজি)
আজিজুল ইসলাম

ওস্তাদ আজিজুল ইসলাম যিনি ক্যাপ্টেন আজিজুল ইসলাম নামেও পরিচিত একজন বাংলাদেশী বংশীবাদক। তিনি ২০১৭ খ্রিষ্টাব্দে সঙ্গীতে বিশেষ অবদানের জন্য একুশে পদকে ভূষিত হন। শিল্পকলা ও যন্ত্রসঙ্গীতে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে। চট্টগ্রাম সরকারী মুসলিম উচ্চ বিদ্যালয় ও চট্টগ্রাম কলেজে পড়াশোনা করেছেন। তারপরে তিনি বাংলাদেশ মেরিন একাডেমি থেকে স্নাতক ডিগ্রি অর্জন করেন। এর পর তিনি ক্যাপ্টেন হন মার্চেন্ট ভেসেল এর । রঞ্জন সেনগুপ্ত এবং বিলায়েত আলী খানের অধীনে প্রশিক্ষণ নিয়েছিলেন। সংগীতে বিশেষ অবদানের জন্য তিনি ২০১৭ সালে একুশে পদক লাভ করেন। ২০১৭-এর একুশে পদক বিজয়ীগণ বাসস (২০ ফেব্রুয়ারি ২০১৭)। "একুশে পদক প্রদান করলেন প্রধানমন্ত্রী"। বাংলাদেশ সংবাদ সংস্থা (বাংলাদেশের জাতীয় সংবাদ সংস্থা)। ২০১৭-০২-২৮ তারিখে মূল (HTML) থেকে আর্কাইভ করা। সংগ্রহের তারিখ ৯ জুন ২০১৭।  ইকবাল, দিদারুল (২২ ফেব্রুয়ারি ২০১৭)। "একুশে পদক প্রদান করেছেন বাংলাদেশের প্রধানমন্ত্রী" (HTML)। চীন আন্তর্জাতিক বেতার (সিআরআই)। সংগ্রহের তারিখ ৯ জুন ২০১৭।  "১৭ জন পাচ্ছেন একুশে পদক"। ১২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৭।  "মতিয়া চৌধুরীসহ বাংলা একাডেমি ফেলোশিপ পেলেন সাত ব্যক্তিত্ব"। দৈনিক ইত্তেফাক। সংগ্রহের তারিখ ২১ জানুয়ারি ২০২২।  Pranabesh Chakraborty (মার্চ ২২, ২০১৪)। "Ustad Azizul Islam on flute enthrals audience"। The Daily Star। সংগ্রহের তারিখ ফেব্রুয়ারি ১২, ২০১৭।  "Flautist Ustad Azizul Islam honoured"। newagebd.net। জানুয়ারি ২১, ২০১৭। সংগ্রহের তারিখ ফেব্রুয়ারি ১২, ২০১৭।